ગુરુના બિશનોઇ સૂત્રો પાળનારા બિશનોઇ આજ સુધી પર્યાવરણની રક્ષા કરતા આવ્યા છે. સાડા ચારસો વર્ષ પહેલાં પર્યાવરણની રક્ષાનો કોઈ વિચાર પણ નહોતો, ત્યારે રાજસ્થાનના રણમાં વસતા અબૂધ મનુષ્યો એટલું સમજતા હતા કે વૃક્ષ છે તો જીવન છે અને પોતાની જેટલો જ અધિકાર પશુપક્ષીઓને પણ છે. તે વિસ્તારમાં કાળિયાર અને ચિંકારા તરીકે ઓળખાતા હરણ થાય છે. કાળિયાર અને ચિંકારા બિશનોઇ સમાજના લોકોના આંગણાના પશુઓ બનીને રહ્યા છે. બાળક સાથે કાળિયારના બચ્ચાને ધાવણ ધવરાતી નારીના ફોટા સોશ્યલ મીડિયામાં વહેતા થયા હશે તે તેમ જોયા હશે.